વિધાનસભામાં કોંગ્રેસ તરફથી આ વખતે ઘણા નવા ચહેરાઓ આવશે પણ આશા કરીએ કે તેઓ તેમના જૂના સાથીદારોની જેમ સરકારના જવાબથી સંતોષ ન મળે તો વોક આઉટ કરવાને બદલે કે પછી ધમાલ કરીને સમય બગાડવાને બદલે કઠીન પ્રશ્નો પૂછીને તેના મંત્રીઓને ભીંસમાં લેશે. આ વખતે જીજ્ઞેશ મેવાણી અને અલ્પેશ ઠાકોર જેવા આંદોલનકારીઓ પણ વિધાનસભામાં બેસવાના છે, તેમના તોફાની સ્વભાવનો સામનો પણ ભાજપે કરવાનો આવશે અને કરવો પડશે. આથી, હવેથી અગાઉની જેમ સમગ્ર વિપક્ષને બાકીના સત્ર માટે પ્રતિબંધિત કરવું જરા અઘરું પડશે.